CELEX: 32008D0287
Language: lt
Date: 1207180800000
Title: 2008/287/EB: 2008 m. balandžio 3 d. Komisijos sprendimas dėl 2008 m. maisto saugos, gyvūnų sveikatos, gyvūnų gerovės ir augalų sveikatos sričių mokymo priemonių darbo programos finansavimo

4.4.2008   
            
            
               LT
            
            
               Europos Sąjungos oficialusis leidinys
            
            
               L 93/25
            
         
      KOMISIJOS SPRENDIMAS
   
   2008 m. balandžio 3 d.
   dėl 2008 m. maisto saugos, gyvūnų sveikatos, gyvūnų gerovės ir augalų sveikatos sričių mokymo priemonių darbo programos finansavimo
   (2008/287/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1), ypač į jo 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2), ypač į jo 90 straipsnį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (3), ypač į jos 2 straipsnio 1 dalies i punktą,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (4), ypač į jo 51 straipsnį ir 66 straipsnio 1 dalies b ir c punktus,
   kadangi:
   
               (1)
            
            
               Pagal Reglamento (EB, Euratomas) Nr. 1605/2002 75 straipsnį ir Reglamento (EB, Euratomas) Nr. 2342/2002 90 straipsnį, prieš išlaidų paskirties nustatymą priimamas finansavimo sprendimas, kuriuo nustatomi pagrindiniai su biudžeto išlaidomis susijusių veiksmų elementai.
            
         
               (2)
            
            
               Keliuose maisto saugą, gyvūnų sveikatą, gyvūnų gerovę ir augalų sveikatą reglamentuojančiuose teisės aktuose numatyti įvairūs mokymo priemonių veiksmai. Šie veiksmai turi būti finansuojami iš Bendrijos biudžeto. Dėl tokių veiksmų finansavimo turėtų būti priimtas vienas bendras sprendimas,
            
         NUSPRENDĖ:
   Vienintelis straipsnis
   Priimama priede pateikta darbo programa dėl veiksmų, susijusių su maisto saugos, gyvūnų sveikatos, gyvūnų gerovės ir augalų sveikatos sričių mokymo priemonėmis, finansavimo 2008 m.
   Už jos paskelbimą ir įgyvendinimą atsakingas Sveikatos ir vartotojų apsaugos generalinio direktorato generalinis direktorius.
   
      Priimta Briuselyje 2008 m. balandžio 3 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB) Nr. 1525/2007 (OL L 343, 2007 12 27, p. 9).
   
      (2)  OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 478/2007 (OL L 111, 2007 4 28, p. 13).
   
      (3)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2007/41/EB (OL L 169, 2007 6 29, p. 51).
   
      (4)  OL L 165, 2004 4 30, p. 1. Reglamentas su paskutiniais pakeitimais, padarytais Komisijos reglamentu (EB) Nr. 180/2008 (OL L 56, 2008 2 29, p. 4).
   
      PRIEDAS
      2008 m. maisto saugos, gyvūnų sveikatos, gyvūnų gerovės ir augalų sveikatos sričių mokymo priemonių darbo programa
      MOKYMAS
      1)   Biudžeto eilutės: 17 04 07 01 ir 17 04 04 01
      
         Teisinis pagrindas:
      
      
                  —
               
               
                  Reglamentas (EB) Nr. 882/2004, 51 straipsnis ir 66 straipsnio 1 dalies b punktas,
               
            
                  —
               
               
                  Direktyva 2000/29/EB, 2 straipsnio 1 dalies i punktas.
               
            Veiksmu, kuris bus finansuojamas iš šio biudžeto, siekiama kurti, organizuoti ir rengti mokymo kursus, praktinius seminarus ir seminarus Bendrijoje ir trečiosiose šalyse, norint užtikrinti, kad oficialią kontrolę vykdantis personalas būtų tinkamai išmokytas. Per šiuos mokymo kursus ir seminarus vyriausybės pareigūnai, nacionalinių institucijų ir laboratorijų ekspertai mokomi ir supažindinami su Bendrijos pašarus bei maistą reglamentuojančiais teisės aktais ir pašarams bei maistui keliamais kontrolės reikalavimais, kurių laikantis juos leidžiama teikti Bendrijos rinkoms.
      Komisija prisideda prie pareigūnų valstybėse narėse mokymo, nacionaliniu lygmeniu rengtus mokymus papildydama mokymais Bendrijos požiūriu svarbiais klausimais.
      2008 m. mokymo veiksmai bus susiję su šiomis sritimis:
      
                  —
               
               
                  maisto ir pašarų kontrolės procedūros, pagrįstos rizikos veiksnių analizės ir svarbiųjų valdymo taškų (RVASVT) principais; audito metodai RVASVT sistemų įgyvendinimui tikrinti,
               
            
                  —
               
               
                  veterinariniai ir maisto saugos kontroliniai patikrinimai pasienio kontrolės postuose (oro uostuose, jūrų uostuose, kelių ir geležinkelių pasienio kontrolės postuose),
               
            
                  —
               
               
                  maisto higiena ir kontrolė: žuvis, mėsa ir pieno produktai,
               
            
                  —
               
               
                  užkrečiamųjų spongiforminių encefalopatijų prevencija, kontrolė ir likvidavimas,
               
            
                  —
               
               
                  augalų sveikatos kontrolė (bulvėms taikoma EB augalų karantino sistema, EB vidaus augalų karantino sistema, importui taikoma EB augalų karantino sistema),
               
            
                  —
               
               
                  augalų apsaugos produktai (maisto ir pašarų saugos aspektai): vertinimas ir registracija,
               
            
                  —
               
               
                  zoonozė ir maisto produktams keliami mikrobiologiniai kriterijai,
               
            
                  —
               
               
                  gyvūnų gerovė: gyvūnų apsvaiginimas, paskerdimas ir nužudymas skerdyklose ir ligų kontrolės atvejais bei gyvūnų gerovė juos gabenant,
               
            
                  —
               
               
                  maistą ir pašarus reglamentuojantys teisės aktai, gyvūnų sveikatos ir gerovės bei augalų sveikatos taisyklės (8 800 000 EUR).
               
            Finansavimas: pagal viešųjų pirkimų sutartis.
      Bendras viešiesiems pirkimams skirtas metų biudžetas sudaro 8 800 000 EUR.
      Kiekvienam iš pirmiau minėtų techninių klausimų bus pasirašyta viena ar kelios konkrečios paslaugų sutartys. Numatoma pasirašyti maždaug 14 paslaugų sutarčių. Išorės rangovai daugiausia dalyvauja organizacinėje ir su logistika susijusioje mokymo veikloje.
      Viešųjų pirkimų procedūrą siekiama pradėti kuo greičiau (maždaug kovo–gegužės mėn.), kad sutartys būtų pasirašytos 2008 m.
      2)   Biudžeto eilutė: 17 01 04 05
      
         Teisinis pagrindas:
      
      
                  —
               
               
                  Reglamentas (EB) Nr. 882/2004, 66 straipsnio 1 dalies c punktas.
               
            Veiksmu, kuris bus finansuojamas iš šio biudžeto, siekiama gauti grįžtamosios informacijos apie mokymus. Grįžtamoji informacija yra vienas pagrindinių veiksnių, užtikrinančių geresnį saugesnio maisto mokymą. Šiam veiksmui priskiriamas ir 2007 m. veiklos ataskaitos parengimas.
      Grįžtamoji informacija apie mokymus taip pat bus renkama organizuojant ex-post vertinimą. Šiuo tikslu atrankinei dalyvių grupei po to, kai ji sudalyvaus mokymo renginyje, bus išdalintos formos ar klausimynai, siekiant įvertinti mokymo poveikį jų profesiniam gyvenimui.
      Pagaliau, siekiant geriau parengti mokymo programas, reikia finansuoti informacinių technologijų įrangą ir priemones, taip pat reklaminę medžiagą, pagalbines informacijos ir ryšių priemones (308 000 EUR).
      Finansavimas: pagal dabartines bendrąsias sutartis.
      Numatoma pasirašyti maždaug 4 paslaugų sutartis.
      Numatomas sutarčių pasirašymo laikas: kovo–liepos mėn.
      Santrauka
      
                  Nr.
               
               
                  Pavadinimas
               
               
                  Biudžeto eilutė
               
               
                  Teisinis pagrindas
               
               
                  Suma EUR
               
            
                  1
               
               
                  Mokymas: išorės sutartys mokymo programai įgyvendinti
               
               
                  17 04 07 01
               
               
                  Reglamentas (EB) Nr. 882/2004
               
               
                  8 350 000
               
            
                  17 04 04 01
               
               
                  Direktyva 2000/29/EB
               
               
                  450 000
               
            
                  2
               
               
                  Mokymas: metinė ataskaita, ex-post vertinimas, informacinių technologijų įranga ir priemonės, reklaminė medžiaga, pagalbinės informacijos ir ryšių priemonės
               
               
                  17 01 04 05
               
               
                  Reglamentas (EB) Nr. 882/2004
               
               
                  308 000
               
            
                  Iš viso
               
               
                  9 108 000